**12. A feladat a rendszerváltozás utáni magyar alkotmányos rendszerhez kapcsolódik.**

**Válaszoljon a kérdésekre a forrás és ismeretei alapján!** *(Elemenként 0,5 pont.)*

„I. fejezet

*Az Alkotmánybíróság hatásköre*

1. § Az Alkotmánybíróság hatáskörébe tartozik:

*a)* a már elfogadott, de még ki nem hirdetett törvény, az Országgyűlés ügyrendje és a

nemzetközi szerződés egyes rendelkezései alkotmányellenességének előzetes

vizsgálata;

*b)* a jogszabály, valamint az állami irányítás egyéb jogi eszköze

alkotmányellenességének utólagos vizsgálata. […]

2. § Az Alkotmánybíróság megállapítja saját költségvetését, amelyet az állami

költségvetés részeként jóváhagyás céljából előterjeszt az Országgyűlésnek.

II. fejezet

*Az Alkotmánybíróság szervezete*

3. § Az Alkotmánybíróság székhelye Esztergom.

4. § […] (2) Az Alkotmánybíróság a tagjai közül három évre megválasztja az elnökét

és helyettes elnökét, akik e tisztségre újraválaszthatók. Az újraválasztás nem érinti az

Alkotmánybíróság tagjának megbízatási idejét.

5. § (1) Az Alkotmánybíróság tagjává minden olyan jogi végzettségű, büntetlen

előéletű magyar állampolgár megválasztható, aki 45. életévét betöltötte.

(2) Az Országgyűlés az Alkotmánybíróság tagjait kiemelkedő tudású elméleti

jogászok (egyetemi tanárok, illetőleg az állam- és jogtudomány doktorai), vagy

legalább húsz évi szakmai gyakorlattal rendelkező jogászok közül választja. A

szakmai gyakorlatot olyan munkakörben kell letölteni, amelynek ellátásához az

állam- és jogtudományi végzettség szükséges. [...]

8. § […]

(3) Az Alkotmánybíróság tagja kilenc évre kerül megválasztásra. Az

Alkotmánybíróság tagja egyszer újraválasztható. […]

9. § (1) Az alkotmánybírói megbízatással összeegyeztethetetlen minden más állami,

önkormányzati, társadalmi és politikai vagy gazdasági tisztség, illetve megbízatás.

Az alkotmánybíró a tudományos és oktatói, a művészeti, a szerzői jogi védelemben

részesülő, valamint a lektori és a szerkesztői tevékenységen kívül más kereső

foglalkozást nem folytathat.

*(Részlet az Alkotmánybíróságról szóló 1989. évi XXXII. törvényből)*

**a) Legfeljebb hány évig lehet valaki tagja az Alkotmánybíróságnak az idézett törvény**

**szerint?**

………………………

**b) Ki biztosítja a bíróság működéséhez szükséges anyagi hátteret?**

………………………

**c) Vizsgálhatja-e előzetes vizsgálatban az Alkotmánybíróság egy hatályban lévő**

**törvény alkotmányellenességét? Indokolja válaszát!**

Válasz:………………………

Indoklás:…………………………………………………………………………………………

………………………………………………………………………………………...................

**d) Származhat-e az alkotmánybírónak szakmai előadásból jövedelme?**

………………………

**e) Nevezze meg, ki / mely testület választja az Alkotmánybíróság tagjait!**

………………………………………………………………………………………………

Megoldás

**12) Alkotmánybíróság (Elemenként 0,5 pont, összesen 3 pont.)**

**a)** 18 évig

**b)** a magyar állam*, vagy* az Országgyűlés

**c)** válasz: nem

indoklás: előzetesen csak a még ki nem hirdetett törvényt vizsgálhatja

**d)** igen

**e)** az Országgyűlés